གྲུབ་འདུ་བར་མཛོད། །འདིར་དཔལ་མཧཱ་
ཀཱ་ལ་ཞལ་བཞི་པ་འཁོར་དང་བཅས་པ་ལ་ཡར་ངོ་མར་ངོའི་ཚེས་བརྒྱད་དང་་
བཅུ་བཞི་ལ་སོགས་པ་དུས་ཁྱད་པར་ཅན་གྱི་ཚེ་གཏོར་མ་འབུལ་བ་ལ་སོགས་་
པའི་སྐབས་སུ། ཐུགས་དམ་བསྐང་བ་རྒྱས་པར་བྱེད་འདོད་ན། ཐུགས་དམ་
བསྐང་བའི་རྫས། .མིའི་དབང་པོ་ལྔ་དངོས་སམ། གཟུགས་སུ་བྲིས་པའམ།
ཟན་ལ་སོགས་པ་ལ་བྱས་ཤིང༌། .... ཁྲག་གིས་སྦགས་པ་ཚར་གཅིག་གམ་དུ་མ་
དང་བཅས་པ་དང་། · ཁྲག་གི་མཆོད་ཡོན། སྦྱར་སྤོས་སམ་ཤ་ཆེན་གྱི་སྤོས།
ཞུན་ཆེན་གྱི་མར་མེ། ཆང་དང་དུག་ཁྲག་སྦྱར་བའི་དྲི་ཆབ། ཞལ་ཟས་བཤོས་
བུ་དམར་ནག་ཁྲག་གིས་( ༢ན) བྱུགས་ཤིང་། མི་གྲིས་བསད་པའི་ཤ་རུས་ཀྱིས་
བརྒྱན་པ། ཐོད་པའི་ཅང་ཏེའུ། གསང་བའི་རྔ་ཆུང་། མི་རྐང་གི་གླིང་བུ། རྔ་
269 -

མཁས་གྲུབ་རྗེའི་གསུང་འབུམ།
བོ་ཆེ་དང༌།
ཟངས་དུང་ལ་སོགས་པ་རོལ་མོའི་བྱེ་བྲག་དུ་མ་དང་བཅས་པ་
དང་། རྟ་ནག་མདོངས་ཅན། གཡག་རོག་ཞོལ་ཆེན། ལུག་ནག་སྤྱི་དཀར། བྱ་
ནག་ལྡིང་བ། ཁྱི་ནག་སྙིང་དཀར་རྣམས་དངོས་སམ། རི་མོར་བྲིས་པའམ།
གཟུགས་སུ་བྱས་པ་རྣམས་དང་། གཞན་ཡང་གཡང་གཞིའི་བླ་བྲེ། རྒྱུ་མའི་ལྔ་
ལྡི། ཀེང་རུས་ཀྱི་གཅལ། དར་ནག་གི་བ་དན། མི་མགོའི་འཕྲེང་བ། སྟག་གི་
པགས་པ། རུས་པའི་རྒྱན་དྲུག་ལ་སོགས་པ་དངོས་སམ། བྲིས་པའམ།
གཟུགས་སུ་བྱས་པ་དུ་མ་བཀོད་པས་ལེགས་པར་བཤམས། ནང་རྟེན་རྡོ་རྗེའི་
མཎྜལ་གྱི་མཐར་གྲི་ལྕགས་ལས་བྱས་པའི་གྲི་གུག་དང་། རལ་གྲི་ལ་སོགས་པའི་
དམ་རྫས་རྣམས་མན་ངག་གི་ལག་ལེན་བཞིན་བཀོད། གཞན་ཡང་གོ་མཚོན་
དང་རིན་པོ་ཆེའི་བྱེ་བྲག་དུ་མ་ལ་སོགས་པའི་སྤྱན་གཟིགས་ཅི་འབྱོར་པ་་་་་་་
དངོས་སུ་བཤམས་ཤིང་དཔག་ཏུ་མེད་པ་བློས་སྤྲུལ་ལོ། །དེ་ནས་རང་ཉིད་སྔོན་
དུ་ཡི་དམ་གྱི་བདག་བསྐྱེད་རྫོགས་པར་བྱས། མདུན་བསྐྱེད་བསྒྲུབས་ཏེ་མཆོད་
བསྟོད་བཟླས་པ་གཏོར་མ་དང་བཅས་པ་བྱ། དེ་ནས་ཆོས་སྐྱོང་བསྐྱེད་ལ་ཡེ་
ཤེས་པ་སྤྱན་དྲངས་ཏེ་བསྟིམ། ཕྱི་མཆོད་དང་ནང་( ༢༠) མཆོད་ཀྱིས་མཆོད། །
དམ་སྦྲག །གཏོར་མ་བྱིན་གྱིས་བརླབས་ཏེ་དབུལ། འཕྲིན་ལས་བཅོལ། སྐབས་
འདིར་དམ་ཚིག་གསོ་བའི་ཆོ་ག་བྱེད་ན་མན་ངག་ལྟར་ཡིག་བརྒྱའི་བཟླས་པ་་་
བྱས་ཏེ་བཤགས་པ་བྱ། དེ་ནས་ཡི་དམ་གྱི་ལས་སྔགས་བརྗོད་ཅིང་། བསྐང་
རྫས་རྣམས་ལ་ནང་མཆོད་གཏོར་ལ་བསངས།
སྭ་བྷཱ་ཝས་སྟོང་པར་སྦྱངས།
སྟོང་པའི་ངང་ལས་རང་རང་གི་མིང་ཡིག་དང་པོ་ཐིག་ལེས་བརྒྱན་པ་ཞུ་བ་་་་་
ལས་བྱུང་བའི་རྡོ་རྗེ་ནག་པོ་ཞལ་བཞི་པ་ཡབ་ཡུམ་མཉེས་པར་བྱེད་པའི་དམ་་
རྫས་སྤྱན་གཟིགས། མཆོད་པའི་བྱེ་བྲག་བསམ་གྱིས་མི་ཁྱབ་པ་ཞིག །དཔལ་མ་
ཧཱ་ཀཱ་ལ་དྲག་པོ་དབང་ལྡན་ཡབ་ཡུམ་འཁོར་དང་བཅས་པའི་སྤྱན་ལམ་དུ་་་
འབྱུང་ཞིང་རྒྱས་པར་གྱུར་ཅིག །ཨོཾ་སརྦ་བིད། པཱུ་རུ་པཱུ་རུ། སུ་ར་སུ་ར། ཨྰ་
- 270-

དཔལ་རྡོ་རྗེ་ནག་པོ་ཞལ་བཞི་པའི་སྤྱན་འདྲེན་བསྐང་གསོ།
.
ཝརྟ་ཡ་ཨཱ་ཝརྟ་ཡ་ཧོཿ བཛྲ་སྥ་ར་ཎ་ཁཾ། ཞེས་བརྗོད་ཅིང་ནམ་མཁའ་མཛོད་
ཀྱི་ཕྱག་རྒྱ་དཔྲལ་བར་བཅས་ཏེ། མཐར་སེ་གོལ་གཏོག་པ་དང་བཅས་པས་
བྱིན་གྱིས་བརླབས་ཏེ། · རྔ་བརྡུངས་ཤིང་མི་རྐང་གི་གླིང་བུ་འབུད་པ་སོགས་ལ་
བརྩོན་པར་དབྱངས་དང་བཅས་ཏེ་འབུལ་བའམ།
དེ་ལྟ་བུ་མ་ཡིན་ནའང་
ཅང་ཏེའུ་དྲིལ་བུའི་སྒྲ་དང་བཅས་ཏེ་དབུལ་བ་ནི། ཧཱུཾ། སྔོན་ཚེ་རྡོ་རྗེ་འཆང་གི་
སྤྱན་སྔ་རུ། །གཏུམ་པོ་ཁྱོད་ཀྱིས་ཇི་ལྟར་ཁས་བླངས་བཞིན། །འཕྲིན་ལས་རྣམ་
བཞིའི་ལས་ལ་སྤྱན་འདྲེན་གྱི། །སངས་རྒྱས་བསྟན་པ་བསྲུང་ཕྱིར་གཤེགས་སུ་
གསོལ། །ལྷ་མཆོག་མཧཱ་ཀཱ་ལ་མཐུ་བོ་ཆེ། །འཕྲིན་ལས་དྲག་པོས་གདུག་པ་ཚར་
གཅོད་ཕྱིར། །ཧ་ཧ་རྒོད་པའི་དུར་ཁྲོད་ཆེན་པོ་ནས། །ཞིང་སྐྱོང་ཆེན་པོ་གནས་
འདིར་གཤེགས་སུ་གསོལ། །མྱུར་མགྱོགས་སྡེ་བརྒྱད་དམག་དཔོན་མཛད་པའི་
( ༣ན)ཚེ། །ཏི་སེའི་གངས་རི་དག་ནས་གཤེགས་སུ་གསོལ། །གདོང་བཞིའི་སྤྲུལ་
པ་ཕྱོགས་བཅུར་འགྱེད་པའི་ཚེ། །པོ་ཏ་ལ་ཡི་རི་ནས་གཤེགས་སུ་གསོལ། །
མཁའ་འགྲོ་མང་པོའི་གཙོ་བོ་མཛད་པའི་ཚེ། །དུར་ཁྲོད་བསིལ་བའི་ཚལ་ནས་
གཤེགས་སུ་གསོལ། །སངས་རྒྱས་བསྟན་པ་གཉན་པོ་བསྲུང་བའི་ཚེ། །དར་
ལུང་གཉན་གྱི་ཕོ་བྲང་དག་ནས་གཤེགས།
།རྣལ་འབྱོར་དམ་ལྡན་དགྲ་ལྷ་
མཛད་པའི་ཕྱིར། །ཁ་འུའི་བྲག་རྫོང་དག་ནས་གཤེགས་སུ་གསོལ། །དམ་
ཉམས་དགྲ་བོའི་སྲོག་རྩ་གཅོད་པའི་ཕྱིར། །ཁྲོ་ཞིང་འཁྲུག་པའི་དུར་ཁྲོད་དག་
ནས་གཤེགས། །རྣལ་འབྱོར་བསམ་པའི་དོན་རྣམས་བསྒྲུབ་པའི་ཚེ། །ཆུམས་
རྫོང་ནམ་མཁའ་ལྡིང་ནས་གཤེགས་སུ་གསོལ། །བསོད་ནམས་བླ་མས་སྒྲུབ་པ་
མཛད་པའི་ཚེ། །ཤེལ་དཀར་རྫོང་བཙན་དག་ནས་གཤེགས་སུ་གསོལ། །བསྟན་
པ་བསྲུང་བའི་ལས་རྣམས་སྒྲུབ་མཛད་པ། །ལྷ་མཆོག་མ་ཧཱ་ཀཱ་ལ་གཤེགས་སུ་
གསོལ། །ལྷ་ཆེན་ནག་པོ་གདོང་བཞི་གཤེགས་སུ་གསོལ། །དྲག་པོ་གཟི་ལྡན་
དབང་ཕྱུག་གཤེགས་སུ་གསོལ། །བྲམ་ཟེའི་གཟུགས་ཅན་དཔའ་བོ་གཤེགས་སུ་
~ 271-

མཁས་གྲུབ་རྗེའི་གསུང་འབུམ།
མོ་ནག་མོ་གཤེགས་སུ་གསོལ།
གསོལ། །འཕྲིན་ལས་རྣམ་བཞིའི་ལས་ལ་མངོན་བརྩོན་པའི། །ཡུམ་ཆེན་གཡུང་
་ །ལས་མཛད་གཏུམ་མོ་ལྗང་ཁུ་གཤེགས་སུ་
གསོལ། །དམར་ནག་སྲིན་མོ་ཆེན་མོ་གཤེགས་སུ་གསོལ། །སེར་ནག་སིང་ག་ལི་
མ་གཤེགས་སུ་གསོལ། །དགྲ་བགེགས་སྲོག་རྩ་མྱུར་དུ་གཅོད་པའི་ཕྱིར།
དྲེགས་པ་སྡེ་བརྒྱད་ཚོགས་རྣམས་གཤེགས་སུ་( ༣༠) གསོལ། །བདུད་ཁ་སྡང་
བའི་དགྲ་ལ་བསྒྱུར་བའི་ཕྱིར། །བཀའ་སྡོད་ཞིང་སྐྱོང་ཚོགས་རྣམས་གཤེགས་
སུ་གསོལ། །མ་ལུས་འཁོར་བཅས་གནས་འདིར་གཤེགས་ནས་ཀྱང་། །མཐུན་
པའི་དམ་རྫས་འདི་དག་བཞེས་སུ་གསོལ། །ཧཱུཾ། དགྲ་བགེགས་རྣམས་ཀྱི་སྙིང་
ཁྲག་ཕྱོགས་གཅིག་ཏུ། །བསྐྱིལ་བའི་རྒྱ་མཚོ་ཁྲག་གི་མཆོད་ཡོན་འདི། །ཆུ་
གཏེར་ཆེན་པོ་རླུང་གིས་བསྐྱོད་པ་བཞིན།
།རྦ་ཀློང་དམར་ནག་རབ་ཏུ་
།སྲོག་གཅོད་དྲེགས་པ་སྡེ་
འཁྲུགས་པ་འདིས། །ལྷ་ཆེན་ནག་པོ་གདོང་བཞིའི་ཐུགས་དམ་བསྐངས། །ལས་
མཛད་ཡུམ་ཆེན་བཞི་ཡི་ཐུགས་དམ་བསྐངས།
བརྒྱད་ཐུགས་དམ་བསྐངས།
།བཀའ་སྡོད་ཞིང་སྐྱོང་ཚོགས་ཀྱི་ཐུགས་དམ་
བསྐང་། །འཁོར་དང་བཅས་པའི་ཐུགས་དམ་སྐོངས་གྱུར་ནས། །རྣལ་འབྱོར་
བདག་གི་ཉམས་ཆག་གསོས་གྱུར་ཅིག །མི་མཐུན་བདུད་ཀྱི་བར་གཅོད་བཟློག་
པ་དང་། །མཐུན་པའི་དངོས་གྲུབ་ཅི་འདོད་སྩལ་དུ་གསོལ། །ཁ་དོག་ནག་ཅིང་
མི་ཞིམ་དྲི་ལྡང་བའི། །ཆུ་སྐྱེས་ཐང་སྐྱེས་གསར་རྙིང་སྣ་ཚོགས་དང་། །དགྲ་
བགེགས་མིག་དང་རྣ་བ་ལྕེ་ལ་སོགས། །དབང་པོའི་མེ་ཏོག་རི་ལྟར་སྤུངས་པ་
འདིས། །ལྷ་ཆེན་ནག་པོ་གདོང་བཞིའི་ཐུགས་དམ་བསྐང་། །ཞེས་གོང་བཞིན་
འོག་མ་རྣམས་ལའང་འགྲེའོ། །འཇིགས་རུང་བཟོད་དཀའི་རོ་སོལ་མེ་ནང་དུ། །
བམ་ཆེན་གསར་རྙིང་བསྲེགས་པའི་བདུག་སྤོས་ནི། །རབ་ཡངས་ནམ་མཁའ་
ཆར་སྤྲིན་འཐིབས་པ་བཞིན། །ཁམ་ནག་འཚུབ་ཅིང་འཁྱིལ་བའི་དུད་སྤྲིན་
འདིས། །ལྷ་ཆེན་ནག་པོ་གདོང་བཞིའི་ཐུགས་དམ་བསྐང་། །དགྲ་བགེགས་
-272-

དཔལ་རྡོ་རྗེ་ནག་པོ་ཞལ་བཞི་པའི་སྤྱན་འདྲེན་བསྐང་གསོ།
:
ཞུན་ཆེན་མཚོ་ལྟར་བསྐྱིལ་བའི་དབུས། །ཤི་སྐྲའི་སྡོང་བུ་རི་ལྟར་བཙུགས་པ་
ལ། །ཡི་དྭགས་( ༤ན) མེ་ཡིས་སྦར་བའི་སྒྲོན་མེ་ནི། །ཉི་ཟླའི་འོད་ཀྱང་ཟིལ་གྱིས་
གནོན་པ་འདིས། །ལྷ་ཆེན་ནག་པོ་གདོང་བཞིའི་ཐུགས་དམ་བསྐང་། །ཆང་
དང་དུག་ཁྲག་སྦྱར་བའི་རྒྱ་མཚོ་ལས། །བདུད་རྩི་ལྔ་ཡིས་སྦགས་པའི་དྲི་ཆབ་
ནི། །རྒྱ་མཚོ་ཆེན་པོ་ལྦུ་བས་གཡོགས་པ་བཞིན། །ཞག་ཆེན་སྤྲིས་མ་ཆགས་པའི་
རྒྱ་མཚོ་འདིས། །ལྷ་ཆེན་ནག་པོ་གདོང་བཞིའི་ཐུགས་དམ་བསྐང་། །འབྲུ་ནག་
སྣ་ཚོགས་ངར་བཏགས་ཕྱེ་མ་ལ། །ཆང་དང་ཁྲག་གིས་བརྫིས་པའི་ཞལ་ཟས་
ནི། །བཤོས་བུ་དམར་ནག་རི་ལྟར་བརྗིད་པ་ལ། །གྲིར་ཤིའི་ཤ་ཁྲག་རུས་པས་
བརྒྱན་པ་འདིས། །ལྷ་ཆེན་ནག་པོ་གདོང་བཞིའི་ཐུགས་དམ་བསྐང་། །མི་རྐང་
གླིང་བུ་ཐོད་པའི་ཅང་ཏེའུ། །དུང་དང་ཟངས་དུང་རྔ་བོ་ཆེ་ལ་སོགས། །ཟག་
མེད་བདེ་སྟེར་རོལ་མོའི་བྱེ་བྲག་ནི། །གདངས་སྙན་ཡིད་འོང་མི་འདྲ་དུ་མ་
ཡིས། །ལྷ་ཆེན་ནག་པོ་གདོང་བཞིའི་ཐུགས་དམ་བསྐང༌། །ཧཱུཾ། གཡག་རོག་
ཞོལ་ཆེན་རྔ་མ་མཁའ་ལ་གཡོ། །རྣོ་བའི་རྭ་གཉིས་འགྱིང་ཞིང་ངར་སྒྲ་དང་། །
རྨིག་བཞི་བརྡབ་པའི་སྟོབས་ཀྱིས་རི་རབ་ཀྱང་། །གཡོ་བའི་སྟོབས་ཅན་རྒྱན་
ལྡན་མང་པོ་འདིས། །ལྷ་ཆེན་ནག་པོ་གདོང་བཞིའི་ཐུགས་དམ་བསྐང་། །རྟ་
མཆོག་ནག་པོ་ཟླ་བའི་གདོང་མཛེས་པ། །དབྱིབས་ལེགས་ཤ་རྒྱས་ཡོངས་སུ་
ངལ་བ་མེད། །རྫུ་འཕྲུལ་བང་ལྡན་དར་དང་རིན་ཆེན་གྱིས། །ལེགས་པར་
བརྒྱན་པའི་ཅང་ཤེས་མང་པོ་འདིས། །ལྷ་ཆེན་ནག་པོ་གདོང་བཞིའི་ཐུགས་
དམ་བསྐང་། །འཇམ་ལེགས་སྤུ་ཡིས་གོས་གྱོན་ལུག་ནག་ནི། །གསེར་མིག་གཡོ་
བ་འབྲས་བུ་མ་ཉམས་( ༤༠) ལྡན། །ལྕགས་རྭ་འཁྱིལ་ལེགས་སྤྱི་གཙུག་ཟླ་བས་
མཛེས། །སྟོབས་ལྡན་དར་གྱིས་བརྒྱན་པ་མང་པོ་འདིས། །ལྷ་ཆེན་ནག་པོ་
གདོང་བཞིའི་ཐུགས་དམ་བསྐང་། །བྱ་ནག་མཁའ་ལ་སྤྲིན་ལྟར་ལྡིང་བ་ནི། །
གནམ་ལྕགས་མཆུ་དང་སྡེར་བགྲད་གཤོག་པ་བསྡེབས། །དྲག་པོའི་སྐད་སྒྲོག་
- 273 -

མཁས་གྲུབ་རྗེའི་གསུང་འབུམ།
ཨ
ཤ་དང་ཁྲག་ལ་བརྔམས། །ཁྱུང་གི་སྟོབས་ལྡན་ནམ་མཁའ་གང་བ་འདིས། །ལྷ་
ཆེན་ནག་པོ་གདོང་བཞིའི་ཐུགས་དམ་བསྐང་། །ཁྱི་ནག་དགྲ་བགེགས་ཤ་ཁྲག་
ལ་བརྔམས་པ། །ཁ་གདངས་མཆེ་གཙིགས་འཇིགས་པའི་ང་རོ་སྒྲོགས། །ཁྲོས་
པའི་མིག་དང་སྡེར་བསྒྲད་མཁའ་ལ་འཕྱོ། །དགྲ་འཇོམས་དར་གྱིས་བརྒྱན་པ་
མང་པོ་འདིས། །ལྷ་ཆེན་ནག་པོ་གདོང་བཞིའི་ཐུགས་དམ་བསྐང་། །རྡོ་ནག་
མཎྜལ་ཁྲག་གིས་བྱུགས་པའི་སྟེང༌། །འབྲུ་ནག་ཚོམ་བུ་བཀོད་ཅིང་བསྐྱེད་པའི་
མཐར། །དམ་རྫས་སྣ་ཚོགས་བཤམས་ཤིང་དར་ནག་གི །གུར་ཆེན་མཛེས་པར་
ཕུབ་པའི་ནང་རྟེན་འདིས། །ལྷ་ཆེན་ནག་པོ་གདོང་བཞིའི་ཐུགས་དམ་བསྐང། །
དཔའ་བོ་སྟོབས་ལྡན་ཞེ་སྡང་མ་ཉམས་པ། །གཡུལ་དུ་མཚོན་གྱིས་སྲོག་དང་
ཕྲལ་བའི་སྙིང་། །རྩ་གསུམ་མ་ཉམས་ནང་དུ་སྔགས་འཁོར་དང་། །སྨན་དང་
རིན་ཆེན་གྱིས་བཀང་གསང་རྟེན་འདིས། །ལྷ་ཆེན་ནག་པོ་གདོང་བཞིའི་
ཐུགས་དམ་བསྐང་། །བསྟན་པ་བསྲུང་ཕྱིར་དྲག་པོའི་སྐུར་བསྟན་ཡང་། །རྒྱལ་
བ་ཀུན་གྱི་འཕྲིན་ལས་རྣམ་བཞི་དང་། །དབྱེར་མེད་སྒྱུ་མ་ལྟ་བུའི་སྐུར་བལྟས་
ནས། །རྩེ་གཅིག་གསོལ་འདེབས་བླ་མེད་རྟེན་མཆོག་འདིས། །ལྷ་ཆེན་ནག་པོ་
གདོང་བཞིའི་ཐུགས་དམ་བསྐང་། །གཡང་གཞི་བླ་བྲེས་ནམ་མཁའི་རྒྱན་དུ་
( ༥ན) བྲེས། །རྒྱུ་རློན་ལྡ་ལྡིས་བར་སྣང་མཛེས་པར་བརྒྱན། །བམ་ཆེན་གསར་
རྙིང་ཀེང་རུས་སྣ་ཚོགས་ཀྱིས། །ས་གཞི་ཁྱབ་པར་གཅལ་དུ་བཀྲམ་པ་འདིས། །
ལྷ་ཆེན་ནག་པོ་གདོང་བཞིའི་ཐུགས་དམ་བསྐང་། །རབ་འཇིགས་ཐོད་སྐམ་ལྔ་
ཡི་དབུ་རྒྱན་དང་། །ཁྲག་འཛག་མགོ་ཕྲེང་ལྔ་བཅུའི་དོ་ཤལ་དང་། །ཕྱག་རྒྱ་
དྲུག་གི་རྒྱན་དང་ཚངས་སྐུད་དང་། །སྦྲུལ་ནག་མཆོད་ཕྱིར་ཐོགས་དང་སྟག་
ཤམ་འདིས། །ལྷ་ཆེན་ནག་པོ་གདོང་བཞིའི་ཐུགས་དམ་བསྐང་། །ནས་ནག་
ཏིལ་ནག་སྲན་མ་བྲ་བོ་སོགས། །ངར་བཏགས་ཕྱེ་མ་རྫས་དང་སྦྱར་བ་ལ། །
ཆང་དང་ཁྲག་གིས་བརྫིས་ཤིང་བྱིན་བརླབས་པའི། །དམར་ཆེན་གཏོར་མ་
- 274 -

དཔལ་རྡོ་རྗེ་ནག་པོ་ཞལ་བཞི་པའི་སྤྱན་འདྲེན་བསྐང་གསོ།
དར་གྱིས་བརྒྱན་པ་འདིས། །ལྷ་ཆེན་ནག་པོ་གདོང་བཞིའི་ཐུགས་དམ་བསྐང༌།།
དངོས་གྲུབ་ཡོན་ཏན་ཀུན་གྱི་འབྱུང་གནས་གཏེར། །ཤ་ལྔ་བདུད་རྩི་ལྔ་དང་ཡེ་
ཤེས་ལྔ། ། རབ་སྦྱར་ཁ་དོག་དྲི་རོ་ནུས་པར་ལྡན། །གསང་བ་བདུད་རྩི་རྒྱ་
མཚོའི་མཆོད་པ་འདིས། །ལྷ་ཆེན་ནག་པོ་གདོང་བཞིའི་ཐུགས་དམ་བསྐང་། །
འབྲས་ཆང་རྒུན་ཆང་ལ་སོགས་ཆང་སྣ་དང་། །རྟ་གླང་ཉ་ཤ་ལ་སོགས་ཤ་སྣ་
དང་། ། སྲན་ཆེན་ཁུར་བ་སྤོས་སྣ་མང་པོ་སོགས། །བཟའ་བཏུང་སྣ་ཚོགས་
བཤམས་པའི་ཚོགས་མཆོད་འདིས། །ལྷ་ཆེན་ནག་པོ་གདོང་བཞིའི་ཐུགས་དམ་
བསྐངས། །གཞན་ཡང་གླིང་བཞི་རི་རབ་རིན་ཆེན་བདུན། །འདོད་ཡོན་ལྔ་
དང་གསེར་དངུལ་ནོར་བུ་བདུན། །ཁྲབ་རྨོག་གྲི་དང་གོས་དར